### МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

Проект

**Наредба за изменение и допълнение на Наредба № 8 от 2011 г. за сечите в горите (**обн., ДВ, бр. 64 от 2011 г.; изм. и доп., бр. 63 от 2013 г., [бр. 72](apis://Base=NARH&DocCode=8337917071&Type=201) от 2015 г. и бр. 71 от 2017 г.)

**§ 1.** В чл. 6 се създава ал. 6:

„(6) При насаждения с групова структура на дървостоя, отгледните сечи може да се провеждат в групите с пълнота по-голяма от изискващата се за провеждане на съответната отгледна сеч.“

**§ 2.** В чл. 9 се правят следните изменения:

1. Алинея 2 се изменя така:

„(2) С прочистките се създават условия за подобряване на съставa, произходa, здравословното състояние и механичната стабилност на дървостоя.“

1. В ал. 3 думите „Склопеността и пълнота“ се заменят с „Пълнотата“.

**§ 3**. В чл. 10 се правят следните изменения:

1. Алинея 1 се изменя така:

„(1) Прорежданията се провеждат в периода на интензивен растеж на дърветата по височина, с цел осигуряване на благоприятни условия за растежа им и подобряване и поддържане на жизнеността и формиране на индивидуална механична стабилност на дърветата.“

1. В ал. 2 думите „склопеността и“ се заличават, а „бъдат по-малки“ се заменят с „бъде по-малка“.

**§ 4.** В чл. 11 се правят следните изменения:

1. В ал. 1 думата „устойчивост“ се заменя със „стабилност“, а думите „и склопеността“ се заличават.
2. Алинея 3 се измена така:

„(3) Мероприятията по ал. 2 включват разкъсване на склопа и изсичане на храстовата и подлесната растителност под определената в ал. 1.

**§ 5.** В чл. 12, ал. 2 думите „и склопеността“ се заличават.

**§ 6.** В чл. 13 се правят следните изменения:

1. В ал. 1 и 2 думата „семепроизводствени“ се заменя със „семепроизводствените“.
2. В ал. 5:

а) в т. 3 и 4 думите „отсичат се“ се заменят с „отстраняват се“;

б) в т. 5 думата „отсичане“ се заменя с „отстраняване“.

**§ 7.** В чл. 19, ал. 5 след думата „тополи“ се добавя „и други интензивни култури, определени с горскостопански план или горскостопанска програма“.

**§ 8.** Член 24 се изменя така:

„Чл. 24. (1) Краткосрочно-постепенната сеч се провежда на малки площи с размер на отделното сечище до 2 ха.

(2) В насаждения с доминиращо участие на бука над 5/10 от състава на дървостоя, допустимият размер на отделното сечище е до 10 ха.“

(3) Сечта се провежда чрез отсичане на дърветата равномерно по площта на отделното сечище на 3 или 4 фази. Възобновителният период за отделните сечища е не по-кратък от 15 години.

(4) Подготвителната фаза се провежда при склопеност над 0,8, когато липсва семенно възобновяване от целевите дървесни видове. Склопеността се намалява до 0,7 - 0,8, а интензивността на сечта е до 25 на сто.

(5) Осеменителната фаза се провежда с интензивност до 30 на сто, като склопеността се намалява до 0,5 - 0,6. Тази фаза на сечта се провежда не по-рано от 5 години след подготвителната фаза.

(6) Осветителната фаза се провежда не по-рано от 5 години след осеменителната фаза при покритие над 50 на сто на площта на сечището с достатъчно количество подраст. Интензивността на сечта е до 50 на сто, като склопеността се намалява до 0,3 - 0,4.

(7) Окончателната фаза се провежда при склопеност на дървостоя в сечището не по-голяма от 0,4 и покритие над 80 на сто на площта с достатъчно количество укрепнал подраст. При провеждането на окончателната фаза в площните сечища се оставят от 3 до 5 биотопни дървета от зрелия дървостой на един хектар. Окончателна фаза се провежда не по-рано от 3 години, след предходната фаза.

(8) При провеждане на фазите на краткосрочно-постепенната сеч по ал. 1 се спазват следните изисквания:

1. площта от насаждението, в която не се провеждат сечи, е не по-малка от площта, в която се провеждат с изключение на случаите с насаждения с площ до 2 ха и до 10 ха в случаите по ал. 2;

2. окончателната фаза на сечта започва, след като младият дървостой в съседните отсечени площи от насаждението достигне средна височина не по-малко от 2 м;

3. не се допуска сливане на сечища в които се провеждат окончателни фази в съседни насаждения с обща площ, по-голяма от 2 ха и до 10 ха в случаите по ал. 2, когато попадат в един имот. За целта да се спазват изискванията по т. 2.

(9) В насаждения с площ до 2 ха включително и до 10 ха в случаите по ал. 2, краткосрочно-постепенната сеч, може да се провежда върху цялата площ.“

**§ 9.** В чл. 24а, ал. 1 думите „и не по-дълъг от 20 години“ се заличават.

**§ 10.** В чл. 25 се правят следните изменения и допълнения:

1. В ал. 1 накрая се добавя „независимо от произхода им“.

2. Алинея 2 се изменя така:

„(2) В насаждения със склопеност, по-голяма от 0,8, и липса на възобновяване склопеността се намалява до 0,6 - 0,7, с цел поява на естествено възобновяване.“

3. Алинея 3 се отменя.

4. Алинея 4 се изменя така:

*„*(4) Възобновените участъци се отварят под формата на котли, като сумарната площ на котлите, не надвишава 30% от площта на насаждението. В местата с достатъчно количество подраст се отварят до 3 котела на един хектар, всеки с диаметър до два пъти средната височина на насаждението. Дървостоят около котлите в ивица с ширина 15 - 20 м, може да се изрежда до склопеност 0,5 - 0,6.“

5. Алинея 5 се изменя така:

„(5) Котлите се разширяват, когато по периферията им се появи достатъчно количество подраст. Разширяването се извършва равномерно или неравномерно в зависимост от посоката на възобновяване. Около разширените котли може да се формира ивица с ширина 15 - 20 м. и се допуска изреждане до склопеност 0,5 - 0,6. Фазите на сечта продължават до окончателното отсичане на зрелия дървостой.“

6. Алинея 6 се изменя така:

„(6) Интензивността на сечта е до 30 на сто при всяка лесовъдска намеса. Възобновителният период на постепенно-котловинната сеч е не по-малък от 20 години, като за горите в „Натура 2000“ е 30 години, а периодът между отделните лесовъдски намеси е не по-малък от 5 години, като за насаждения в Натура 2000 е 8 години. При склопеност на насаждението под 0,3 между котлите и наличие на достатъчно количество укрепнал подраст, интензивността на сечта е до 90%.“

**§ 11.** В чл. 26 се правят следните изменения и допълнения:

1. В ал. 1:

а) в т. 1 и 3 думата „високостъблени“ се заличава;

б) точка 5 се отменя.

2. В ал. 2 накрая се добавя „за високостъблените и 30 години за издънковите насаждения“.

3. В ал. 3:

а) в т. 1 накрая се добавя „а лесовъдските намеси се провеждат най-малко на 4 пъти като периодът между отделните намеси е не по-малък от 7 години“;

б) в т. 4 думите „20-25 м“ се заменят с „¾ от височината на дървостоя“;

в) точка 8 се отменя.

**§ 12.** В чл. 27 се правят следните изменения:

1. Алинея 1 се изменя така:

„(1) Неравномерно-постепенната сеч се провежда за формиране на насаждения или групи от съседни насаждения със сложна вертикална, хоризонтална и възрастова структура при възобновителен период не по-малък от 40 години за високостъблените светлолюбиви дървесни видове, не по-малък от 25 години за издънковите светлолюбиви дървесни видове и не по-малък от 60 години за сенкоиздържливите.“

1. Алинея 2 се изменя така:

„(2) Сечта по ал. 1 се прилага в насаждения или групи от насаждения в добро здравословно състояние с общи граници и възможност за единен технологичен план за усвояване с площ не по-малка от 10 ха и склопеност над 0,6. Границите на насаждението или групата насаждения се запазват до окончателното отсичане на зрелия дървостой.“

1. В ал. 3 думите „и участъци, в които няма да се провеждат лесовъдски мероприятия“ се заменят с „които се посочват в карнет описа и технологичния план“.
2. Алинея 5 се изменя така:

„(5) Сечта започва около възобновителните центрове чрез отваряне на прозорци,котли или ивици в местата с подраст, а при липса на възобновяване прозорците,котлите или ивиците се отварят на два пъти. По възможност сечта трябва да започва в зоната на транспортната граница. При всяка следваща сеч се разширяват някои от съществуващите прозорци,котли или ивици, в посока към извозния път, следвайки хода на естественото възобновяване, а при необходимост се отварят нови.“

**§ 13.** В чл. 29, ал. 2 думите „неравномерност на пространствената и възрастовата“ се заменят с „неравномерна пространствена и възрастова“.

**§ 14.** В чл. 30, ал. 2 думите „от 1/2“ се заменят с „половината“.

**§ 15.** В чл. 32 се правят следните изменения и допълнения:

1. Алинея 3 се изменя така:

„(3) Голи сечи с издънково естествено възобновяване се провеждат в тополови, върбови, липови и нискостъблени гори.“

2. В ал. 4 думите „90 на сто“ се заменят с „9/10“, а в изречение второ „20 м.“ се заменят с „два пъти височината на дървостоя“.

3. В ал. 6, думите „20 м.“ се заменят с „два пъти височината на дървостоя“.

**§ 16.** В чл. 34 се създава ал. 5:

„(5) Алинея 4 не се прилага за зрели насаждения с планирани и нереализирани възобновителни сечи, както и в насажденията от изборния стопански клас.“

**§ 17.** В чл. 35 се създава ал. 5:

„(5) Алинея 4 не се прилага за зрели насаждения с планирани и нереализирани възобновителни сечи, както и в насажденията от изборния стопански клас.“

**§ 18.** В чл. 35д, ал. 7 се изменя така:

„(7) Запазват се отделни дървета с хралупи и мъртва дървесина в стоящо и лежащо състояние.“

**§ 19.** В чл. 36 се правят следните изменения и допълнения:

1. В ал. 1, т. 7 думата „трайни“ се заличава.
2. В ал. 3 се създава т. 4:

„4. пояси с преобладаващ дървесен вид от ясен, с издънков произход на възраст над 30 години.“

1. В ал. 5, изречение първо думите „се провеждат само за трайни горски пътища“ се заменят с „не се провеждат за тракторни и коларски горски пътища“.

**§ 20.** Член 37 се изменения така:

„Чл. 37 (1) Трансформацията на насажденията се извършва с цел коренна промяна на състава, произхода, възрастта и структурата на насаждението за постигане на определени лесовъдски резултати, без да се нарушават функциите на горите. При трансформацията се променят един или няколко от изброените по - горе лесовъдски показатели.“

(2) За промяна на възрастта и структурата на горските насаждения, за които е планирано да бъдат трансформирани в изборни се провежда изборно прореждане.

(3) Изборно прореждане се провежда в чисти и смесени насаждения, доминирани от сенкоиздръжливи иглолистни дървесни видове, както и в гори от бял и черен бор, когато възобновяването или вторият етаж са от сенкоиздръжливи иглолистни дървесни видове.

(4) Изборното прореждане съчетава последователно или едновременно лесовъдски намеси за отглеждане и възобновяване на насажденията.

(5) Интензивността на отделната лесовъдска намеса при изборно прореждане е до 25 на сто.

(6) Не се допуска отваряне на възобновителни пространства с диаметър, по-голям от половината от височината на дървостоя.

(7) Повторяемостта на сечта се определя от състоянието и структурата на насаждението след предходната сеч, но не по-рано от 10 години.

(8) Насажденията за изборно прореждане се включват към изборен стопански клас и вид гори - изборни.

**§ 21.** В чл. 38 се правят следните изменения и допълнения:

1. Алинея 1 се изменя така:

„(1) За промяна на произхода на издънкови насаждения в семенни се извършва трансформация. Насаждението е превърнато, когато участието на семенните екземпляри в състава на насаждението е над 5/10. Превръщането на издънковите насаждения в семенни е:

1. Пълно – когато се реализира равномерно върху цялата площ на насаждението;

2. Непълно – когато се реализира неравномерно върху част от площта на насаждението.“

2. Създава се нова ал. 2:

„(2) Насажденията за пълно и непълно превръщане се определят по научно доказани регионални критерии, определени с указания по чл. 4. Дългосрочна цел пред насажденията за непълно превръщане е пълно превръщане, чрез следваща генерация.“

3. Досегашната ал. 2 става ал. 3 и в нея след думите „ал. 1“ се добавя „и 2“, а след „семенно“ се добавя „естествено“.

**§ 22.** В чл. 40 се правят следните изменения и допълнения:

1. Алинея 1 се изменя така:

„(1) За промяна на състава и/или произхода на иглолистни гори с изкуствен произход, създадени извън техния естествен ареал, в такива с естествен произход се извършва трансформация на иглолистните култури. В резултат постепенно се създава насаждение, в което над 50 на сто от дърветата са с естествен семенен произход.“

2. Създава се нова ал. 3:

„(3) Трансформацията на насаждения с изкуствен произход, създадени извън техния естествен ареал е:

1. Пълна – когато се реализира равномерно върху цялата площ на насаждението;

2. Непълна – когато се реализира неравномерно върху част от площа на насаждението.“

3. Създава се нова ал. 4:

„(4) Дългосрочна цел пред насажденията за непълно превръщане е пълно превръщане, чрез следваща генерация.“

4. Досегашната ал. 3 става ал. 5.

5. Досегашната ал. 4 става ал. 6 и в нея след думата „изкуствени“ се добавя „иглолистни“, думите „и групово-изборната сеч“ се заличават, а „гората“ се заменя с „насаждението“.

**§ 23.** В чл. 41 се правят следните изменения и допълнения:

1. В ал. 1 думите „от трансформация на изкуствени насаждения в естествени и“ се заличават.

2. В ал. 2:

а) точка 1 се отменя;

б) в т. 2 след думите „формиране на“ се добавя „смесени“;

в) създава се т. 3:

„3. формиране на изборни насаждения.“.

3. В ал. 3 след думата „сечи“ се добавя „в случаите по т. 2“ и се създава второ изречение: „В случаите по т. 3 се провежда изборно прореждане съгласно чл. 37, ал. 3-5.“

**§ 24.** Създава се чл. 44а:

„Чл. 44а (1) Три години след провеждане на санитарни или принудителни сечи върху площи, които не са залесени, както и при наличие на възобновителни участъци след проведени възобновителни сечи, се извършва оценка на възобновяването и развитието на подраста в горските територии, за които има утвърден горскостопански план.

(2) Оценката се организира и отчита от собственика или стопанисващия горската територия и се извършва от лице, вписано в публичния регистър по чл. 235 от Закона за горите, по методика утвърдена от изпълнителния директор на ИАГ. За изготвяне на оценката ежегодно, в продължение на 5 години, се извършва инвентаризация през месеците септември и октомври, като се включват всички площи по-големи от 0.1 ха.

(3) За резултатите от оценката по ал. 2 се съставя протокол от лицето, което е извършило оценката, в който се отразява състоянието на площта и се определя необходимостта от провеждане на лесовъдски намеси. Протоколът се съхранява в досието на насаждението

(4)Резултатите от оценката се отразяват в таксационното описание до края на годината, в която е изготвена.“

**§ 25.** В чл. 45, ал. 3 след думата „аварии“ се добавя „за нуждите на лесопатологичното обследване“.

**§ 26.** В чл. 46 се правят следните изменения и допълнения:

1. В ал. 1, в изречение първо, след думата „цел“ се добавя „различни от посочените в наредбата“ и накрая „или упълномощени от него длъжностни лица“, а изречение второ се заличава.

2. Създава се ал. 3:

„(3) Когато сечта се извършва в гори - собственост на физически лица, юридически лица и общини, разрешението се дава след представяне на писмено съгласие на собственика.“

**§ 27.** В чл. 48, ал. 1 се създава т. 6:

„6. раздробяване.“

**§ 28.** В чл. 50 се правят следните допълнения:

1. В ал. 10 след думата „дървета“ се добавя „включително биотопни“.

2. В ал. 15 се създават т. 3 и 4:

„3. лице с висше лесовъдско образование, регистрирано в публичния регистър по чл. 235 от ЗГ за упражняване на лесовъдска практика, с което горско сдружение е сключило договор;

4. лице с висше лесовъдско образование, регистрирано в публичния регистър по чл. 235 от ЗГ за упражняване на лесовъдска практика - за горските територии извън посочените в т. 1, 2 и 3, с което собственикът има сключен договор за конкретния имот.“

3. Създава се ал. 17:

„(17) Обема на маркираната дървесината за прокарване на извозни пътища и технологичните просеки, не се включва при определяне интензивността на сечта.“

**§ 29.** В чл. 51б, ал. 3 след думата „аварии“ се добавя „за нуждите на лесопатологичното обследване“.

**§ 30.** В чл. 52, ал. 3 навсякъде думите “или лесозащитна станция“ се заличават.

**§ 31.** В чл. 52а, ал. 1 се създава второ изречение: „Преминаването от дългосрочно-постепенна или изборна сеч към краткосрочно постепенна сеч не се допуска.“

**§ 32.** В чл. 53 се правят следните изменения и допълнения:

1. Алинея 4 се изменя така:

„(4) Изключения от ал. 3 се допускат след утвърждаване на технологичния план от:

1. директора на съответното държавно горско стопанство, държавно ловно стопанство, учебно-опитно горско стопанство – за горските територии – държавна собственост, както и за такива, предоставени за управление въз основа на договор;

2. ръководителя на съответната общинска горска структура – за горските територии – общинска собственост, както и за такива, предоставени за управление въз основа на договор;

3. управляващия горското сдружение по чл. 183, ал. 1 от Закона за горите – за горски територии – частна собственост на физически и юридически лица – членове на сдружението, както и за такива, предоставени за управление въз основа на договор;

4. директора на регионалната дирекция по горите или оправомощено от него лице за случаите извън т. 1, 2 и 3.“

2. В ал. 7 след думите „както и за“ се добавя „изграждане или“.

**§ 33.** Член 63 се отменя.

**§ 34.** В чл. 65, ал. 2, т. 7 думите „с висока степен“ се заменят с „I клас“.

**§ 35.** Наименованието на Глава шеста се изменя така: „СПЕЦИФИЧНИ ИЗИСКВАНИЯ ПРИ ПРОВЕЖДАНЕ НА СЕЧИ В ГОРСКИ ТЕРИТОРИИ СЪС ЗАЩИТНИ И СПЕЦИАЛНИ ФУНКЦИИ“.

**§ 36.** В чл. 72, т. 6 накрая се добавя „от площта на насаждението“.

**§ 37.** В Допълнителна разпоредба, § 1 се правят следните изменения и допълнения:

1. В т. 9 след думата „превръщане“ се добавя „липовите, брезовите и трепетликовите – 10 години, за“.

2. В т. 10 след думите „„Голина“ е“ се добавя „количеството дървесина определено от“, а думите „на дървесината“ се заличават.

3. Точка 12 се изменя така:

„12. „Котел" е площ с овална форма, която се формира в резултат на отсичане на група дървета за създаване на условия за растеж на наличното възобновяване, с диаметър, по-голям от 2/3 от височината на околните за котела дървета, но и не по-голяма от 2 височини. Размерът на котела на терен се установява, като разстояние между проекциите на короните на заобикалящите котела дървета.“

4. В т. 14 думите „Механична устойчивост“ се заменят с „Механичната стабилност“.

5. В т. 21 след думата „площ“ се добавя „с овална форма“, а думите „средната височина на насаждението“ се заменят с „височината на околните за прозореца дървета. Размерът на прозореца на терен се установява като разстояние между проекциите на короните на заобикалящите прозореца дървета“.

6. Точка 23 се изменя така:

„23. „Пълнота“ е степен на наситеност на площта на насаждението с дървесина. Тя се определя в относителна стойност от количеството на дървесина на единица горска площ – като съотношение на запаса на дървостоя в дадена възраст и условия на месторастене на 1 ha и запаса на нормално (еталонно) насаждение при същата възраст и условия на месторастене, взет от растежни таблици. Вместо запасите при определянето на пълнотата може да се използват общата кръгова площ на действителното насаждение на 1 ha и кръговата площ на еталонното насаждение. изразява се в десети части от единицата. Определянето на пълнотата се извършва съгласно приложение № 4 от наредбата по чл. 18, ал. 1 от закона за горите.“

7. В т. 27 след думата „десети“ се добавя „части“.

8. В т. 43, след думите „е гора“ се добавя „в последната фаза на естествена динамика на горското насаждение“, а думата „физическа“ се заменя с „пространствена“.

9. Създават се т. 46 – 49:

46. „Интензивни култури“ са горски култури от бързорастящи и високопроизводителни видове (тополи, върби, платани, бяла акация, зелена дугласка и др.), които се стопанисват за ускорено производство на дървесина или други горски продукти при малък турнус;

47. „Минусови дървета“ – слабо растящите дървета, изостанали в растежа си по диаметър (над 20%) под средното за насаждението дърво. Тук се числят всички кривостъблени, грубоклонести, виторасли, силно сбежисти и явно неустойчиви индивиди.

48. “Отглеждане на подраста” – мероприятие за регулиране на състава, произхода и качеството на подраста. Извършва се чрез премахване на издънки, нежелан подраст или подлес, конкурентна и увредена от болести и вредители растителност, подрязване на пънче.

49. „Плюсови дървета“ – най-ценните по производителност и качество дървета в насаждението, които превишават средното моделно дърво за насаждението по височина с 10 до 20 % и по диаметър - с 50 до 70 %. Това са дървета със симетрична корона, фини клони, право, пълнодървесно, правовлакнесто и добре самоокастрено стъбло, без видими признаци на заболявания и механични повреди.“

**Десислава Танева**

*Министър на земеделието, храните и горите*